Herning
<s>Herning je grad u Danskoj, u regiji Središnji Jylland (dan.</s><s>Midtjylland).</s><s>Glavni je grad općine Herning.</s><s>Herning ima 46 873 stanovnika, što ga čini 11. najnaseljenijim urbanim područjem u Danskoj, računajući predgrađa Tjørring, Snejbjerg, Lind, Birk, Hammerum i Gjellerup.</s>

<s>Povijest</s>

<s>Herning se prvi put spominje 1579. godine, no imao je status sela sve do oko 1800. godine.</s><s>U to je vrijeme naglo rastao broj stanovnika, pa su se tu ljudi naseljavali zbog povoljnog položaja za razvoj poljoprivrede, kakav je i u većini Danske.</s><s>Herning je zahvaljujući tome postao trgovačko središte područja u kojem se nalazi.</s><s>Nakon nekog vremena, Herning je postao poznat po svojoj tekstilnoj industriji.</s><s>Ta se industrija iz Herninga prenijela i izvan Herninga, tako da i okrug Herninga također ima razvijenu tekstilnu industriju.</s><s>To je nekoć bila glavna ekonomska aktivnost Herninga, dok danas ima mnogo zastupljenih i razvijenih industrija.</s><s>Herning je postao trgovačkim gradom 1913. godine, što mu je službeno dalo status grada.</s><s>Dva puta je bio nagrađen nagradom najboljeg danskog grada u godini: 1965. i 2003..</s>

<s>Zemljopis</s>

<s>Herning se nalazi u središtu poluotoka Jyllanda, u unutrašnjosti Danske.</s><s>Prostire se na nadmorskoj visini od 40 do 55 metara.</s><s>Nalazi se u sjevernom umjerenom pojasu.</s><s>Reljef je nizinski.</s><s>Na klimu Herninga utječe i Golfska struja, koja stiže sa zapada.</s><s>Herning nije na obali mora, a u blizini grada nema ni rijeke, već se građani koriste jezercima blizu Herninga, što za vodoopskrbu, što za turizam.</s>

<s>Šport</s>

<s>Nogomet</s>

<s>FC Midtjylland je nogometni klub koji igra u 1. danskoj ligi.</s><s>Nastao je spajanjem dvaju klubova: Herning Fremad i Ikast FS.</s>

<s>Hokej</s>

<s>Herning Blue Fox je profesionalni hokejaški klub koji igra prvoj danskoj hokejaškoj ligi.</s><s>Vrlo je uspješan: osvojio je dansku ligu 16 puta.</s>

<s>Biciklizam</s>

<s>Velika nagrada Herninga je profesionalna biciklistička utrka koja se svake godine održava u Herningu.</s><s>2012. je godine utrka Giro d'Italia započela u Herningu.</s><s>Također, Bjarne Riis, jedini Danac koji je osvojio Tour de France, rođen je u Herningu.</s>

<s>Stolni tenis</s>

<s>Europsko prvenstvo u stolnom tenisu se 2012. godine održalo u Herningu.</s>

<s>Prijevoz</s>

<s>Oko Herninga se nalazi mnogo autocesti:
Od Sindinga do Sundsveja
Od Sundsveja do Høgilda
Od Høgild do Brandea
Od istočnog dijela Herninga do Snejbjerga
Od Herninga do Aarhusa</s>

<s>Također, Herning ima zračnu luku.</s>

<s>Poznati stanovnici općine</s>

<s>1948. – Rudy Frederiksen, direktor spotova
1949. – Kristen Nygaard Kristensen, nogometaš
1950. – Helge Sander, danski ministar znanosti, tehnologije i inovacija
1952. – Moses Hansen, planinar i evanđelist
1960. – Jan Linnebjerg, glumac
1964. – Bjarne Riis, biciklist
1965. – Anne-Grethe Bjarup Riis, glumica
1969. – Claus Elming, sportski novinar
1970. – Jimmy Bøjgaard, sportski novinar
1972. – Mogens Christiansen, igrač kriketa
1973. – Michael Blaudzun, biciklist
1974. – Kenneth Jonassen, igrač badmintona
1974. -- Peter Lodahl, pjevač opere
1980. – Ellen Trane Nørby, političarka
1980. – Lisbeth Østergaard, TV-novinarka
1980. – Jesper Nøddesbo, rukometaš
1984. – Frans Nielsen, hokejaš
1986. – Peter Regin, hokejaš
1986. – Michael Pedersen, igrač kriketa
1989. – Marcell van Enckevort, igrač floorballa</s>

<s>Vanjske veze</s>

<s>Webpage of Herning Municipality</s>

<s>Gradovi u Danskoj</s>

